gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7858, del 25-08-2016 (2016/6306)

Delegació de la recaptació executiva de tots els tributs i altres ingressos de dret públic del municipi del Ràfol d'Almúnia en SUMA Gestió Tributària. Diputació d'Alacant.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7858

Data del DOGV
:   25-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6306


Data del document
:   13-07-2016

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació de la recaptació executiva de tots els tributs i altres ingressos de dret públic del municipi del Ràfol d'Almúnia en SUMA Gestió Tributària. Diputació d'Alacant. [2016/6306]  
En compliment del que disposa l'article 7 del Reial Decret Legislatiu 2/2004, de 5 de març, pel qual s??aprova el text refós de la Llei reguladora de les hisendes locals, es publica l'acceptació, mitjançant decret del president de la Diputació Provincial, de data 13 de juliol de 2016, de la delegació efectuada pel Ple de l'Ajuntament del Ràfol d'Almúnia, en la sessió de data 1 de juny de 2016, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de data 21 de desembre de 1989, (BOP 46, de 24.02.1990, i DOCV 1261, de 09.03.1990), en les matèries que a continuació s'assenyalen:  
  
  
Recaptació en període executiu dels deutes per liquidacions d'ingrés directe, així com les autoliquidacions de l'ajuntament següent:  
  
El Ràfol d'Almúnia  
- Tots els tributs i la resta d'ingressos de dret públic  
  
La delegació realitzada en favor de la Diputació Provincial pel municipi del Ràfol d'Almúnia entrarà en vigor el dia que es publique en el Butlletí Oficial de la Província d??Alacant i estarà vigent fins al dia 31 de desembre de 2018; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 13 de juliol de 2016.- El president: César Sánchez Pérez. La secretària: Amparo Koninckx Frasquet.
Diari Oficial de la Generalitat Valenciana


Sumari del DOGV 7868, del 08-09-2016 (2016/6829)

Notificació de la sentència dictada en el procediment de mesures en relació amb els fills número 1860/2014.
-----------------------------------------------------------------------------------------------------------

### Dades del document

Número de DOGV
:   7868

Data del DOGV
:   08-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6829


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures en relació amb els fills número 1860/2014. [2016/6829]  
Mesures en relació amb els fills número 001860/2014  
  
Demandant: Ezinne Eric Kalu Odum.  
Procuradora: Elisa Ortega Barres.  
Demandat: Eric Kalu Odum.  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte, faig saber que en les actuacions de mesures en relació amb els fills, seguides amb el número 001860/2014, a instàncies d'Ezinne Eric Kalu Odum contra Eric Kalu Odum en situació de rebel·lia, en les quals en data 4 de juliol de 2016, s'ha dictat la sentència, que té la part dispositiva com segueix:  
  
«Estime la demanda presentada per Ezinne Eric Kalu Odum contra Eric Kalu Odum i declare els efectes següents respecte del fill menor de les parts, M. S.:  
1. Es disposa la suspensió de la pàtria potestat del pare demandat sobre la filla, i se li atribueix en exclusiva a la demandant l'exercici de les funcions inherents a la pàtria potestat, com també la seua guarda i custòdia.  
2. Es fixa una pensió d'aliments en favor de la menor de 150 euros mensuals. les despeses extraordinàries necessàries i les convenients si existeix acord o autorització judicial es pagaran a mitges.  
3. No pertoca fixar cap règim de visites.  
Notifiqueu aquesta resolució a les parts.  
No pertoca fer un pronunciament exprés sobre la imposició de les costes.  
Contra aquesta sentència es pot interposar recurs d'apel·lació en aquest jutjat, dins del termini de 20 dies per a l'Audiència Provincial de València.  
Aquesta és la meua sentència, que pronuncie, mane i firme».  
  
I perquè valga de notificació de forma deguda a Eric Kalu Odum, en rebel·lia, expedisc i firme aquest edicte.  
  
València, 5 de setembre de 2016.- El lletrat de l'Administració de Justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 7765, del 21-04-2016 (2016/2511)

Convocatòria d'Assemblea General ordinària.
-------------------------------------------

### Dades del document

Número de DOGV
:   7765

Data del DOGV
:   21-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2511


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2016/2511]  
En compliment de l'acord adoptat pel Consell Rector de la Caixa Rural San José de l'Alcora, Societat Cooperativa de Crèdit Valenciana, i de conformitat amb el que legalment i estatutàriament s'ha establit, són convocats tots els socis d'aquesta entitat per a celebrar Assemblea General ordinària, en el domicili social d'aquesta, situat a l'Alcora, carrer de Sant Francesc, número 16, el divendres dia 27 de maig de 2016, a les 18.15 hores en primera convocatòria i a les 18.45 hores en segona, a fi de tractar els distints punts del següent  
  
Ordre del dia  
1. Examen de la gestió social. Aprovació, si és el cas, de l'informe de gestió i dels comptes anuals corresponents a l'exercici econòmic de 2015.  
2. Acords sobre la distribució de resultats.  
3. Aprovació, si és el cas, de la liquidació del pressupost d'ingressos i gastos del fons de formació i promoció de l'exercici anterior i pla d'inversions i gastos del fons esmentat per a l'exercici en curs.  
  
4. Nomenament d'auditors dels comptes de l'entitat.  
5. Ratificació de la modificació de denominació del Comité de Riscos.  
6. Elecció per a la renovació estatutària de membres titulars del Consell Rector.  
6. Suggeriments i preguntes al Consell Rector en relació als punts tractats en l'ordre del dia.  
7. Decisió sobre l'aprovació de l'acta. Designació de socis a aquest efecte.  
  
L'Alcora, 19 d'abril de 2016.- El president: José Luis Esteban López.  
  
  
Nota. D'acord amb el que disposa l'article 34 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea estan a disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la convocatòria i fins al dia de celebració de l'Assemblea. Els socis, així mateix, tenen dret a rebre gratuïtament, amb la sol·licitud prèvia per escrit, còpia dels indicats documents.
Diari Oficial de la Generalitat Valenciana


Sumari del DOGV 7824, del 08-07-2016 (2016/4748)

RESOLUCIÓ de 14 de juny de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a banc de teixits i cèl·lules (banc de semen, banc d'embrions i banc d'ovòcits) de la Clínica Vistahermosa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4748


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 14 de juny de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a banc de teixits i cèl·lules (banc de semen, banc d'embrions i banc d'ovòcits) de la Clínica Vistahermosa. [2016/4748]  
En aquesta Direcció General d'Investigació, Innovació, Tecnologia i Qualitat, s'instrueix l'expedient de l'autorització sanitària per a banc de teixits i cèl·lules (banc de semen, banc d'embrions i banc d'ovòcits) de la Clínica Vistahermosa.  
Segons que preveu l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 156/2015, de 18 de setembre, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 14 de juny de 2016.- El director general d'Investigació, Innovació, Tecnologia i Qualitat: Óscar Zurriaga Llorens.
Diari Oficial de la Generalitat Valenciana


Sumari del DOGV 7710, del 02-02-2016 (2016/31)

Notificació de la sentència dictada en el procediment ordinari número 105/2014
------------------------------------------------------------------------------

### Dades del document

Número de DOGV
:   7710

Data del DOGV
:   02-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/31


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el procediment ordinari número 105/2014 [2016/31]  
De: María Pilar Aracil Navarro, amb DNI/NIE/NIF: [?].  
Procurador: José Luis Vera Saura.  
Contra: Gillian Susan Johnson, amb DNI/NIE/NIF: [?].  
Domicili: polígon 96, parcel·la 49, Pont del Piojo, Orihuela.  
Procurador/a: -  
Elena Román García, secretària del Jutjat de Primera Instància número 6 d'Orihuela, faig saber que en aquest procediment ordinari, seguit a instàncies de María Pilar Aracil Navarro, contra Gillian Susan Johnson, s'ha dictat la sentència que, literalment, és com segueix:  
  
  
«Sentència número 197/2015  
Orihuela, 4 de novembre de 2015  
María Teresa Martínez Soto, magistrada jutgessa del Jutjat de Primera Instància número 6 d'aquesta ciutat, he vist les presents actuacions de judici ordinari número 105/2014, en exercici d'acció reivindicatòria, seguides a instàncies de María Pilar Aracil Navarro, representada pel procurador senyor Vera Saura, contra Gillian Susan Johnson, en situació de rebel·lia processal, dicta sentència basant-se en els següents.  
  
[...]  
Mode d'impugnació: la present resolució no és ferma i, en contra, podrà interposar-se un recurs d'apel·lació, davant de l'Audiència Provincial d'Alacant (art. 455 LECn).  
El recurs s'interposarà per mitjà d'un escrit presentat en aquest jutjat en el termini de 20 dies hàbils, comptadors des de l'endemà de la notificació, on s'hauran d'exposar les al·legacions en què es basa la impugnació, així com citar la resolució apel·lada i els pronunciaments que impugna (art. 458 LEC).  
Publicació. L'anterior sentència va ser llegida i publicada per la magistrada jutgessa que la va dictar, mentre celebrava audiència pública el mateix dia de la data, davant meu, la lletrada de l'Administració de Justícia, que en done fe».  
  
I atès que el demandat, Gillian Susan Johnson, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 17 de desembre de 2015.- La secretària judicial: Elena Román García.
Diari Oficial de la Generalitat Valenciana


Sumari del DOGV 7890, del 07-10-2016 (2016/7541)

Formalització del contracte número 10/2016. Subministrament i instal·lació de 120 unitats de jocs esportius tipus vòlei platja per a les platges de la Comunitat Valenciana.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7890

Data del DOGV
:   07-10-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7541


Data del document
:   20-09-2016

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * contracte de subministraments
    * adjudicació de contracte administratiu

Formalització del contracte número 10/2016. Subministrament i instal·lació de 120 unitats de jocs esportius tipus vòlei platja per a les platges de la Comunitat Valenciana. [2016/7541]  
1. Entitat adjudicadora  
a) Organisme: Agència Valenciana del Turisme (CIF Q8591499C).  
b) Dependència que tramita l'expedient: Secció de Contractació.  
c) Número d'expedient: 10/2016.  
d) Adreça d'internet del perfil del contractant:  
www.contratacion.gva.es.  
  
2. Objecte del contracte  
a) Tipus de contracte: subministrament.  
b) Descripció de l'objecte: subministrament i instal·lació de 120 unitats de jocs esportius tipus vòlei platja per a les platges de la Comunitat Valenciana.  
c) CPV: 37524000-7, 34928400-2, 45233293-9.  
d) Diari oficial i data de publicació de l'anunci de licitació: Diari Oficial de la Comunitat Valenciana de 10 de juny de 2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Pressupost de licitació  
Cent huitanta mil euros (180.000,00 ?), IVA exclòs.  
  
5. Formalització del contracte  
a) Data d'adjudicació: 4 d'agost de 2016.  
b) Data de formalització del contracte: 19 de setembre de 2016.  
c) Contractista: Agapito Urban Industries, SL.  
d) Nacionalitat: espanyola.  
e) Import d'adjudicació: cent trenta-set mil cinc-cents vint euros (137.520,00 ?), IVA exclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat l'oferta econòmicament més avantatjosa per l'aplicació dels criteris establits per a l'adjudicació del contracte.  
  
  
València, 20 de setembre de 2016.- La directora de l'Agència Valenciana del Turisme: Raquel Huete Nieves.
Diari Oficial de la Generalitat Valenciana


Sumari del DOGV 7804, del 13-06-2016 (2016/3916)

Notificació de la sentència dictada en el judici verbal número 469/2015.
------------------------------------------------------------------------

### Dades del document

Número de DOGV
:   7804

Data del DOGV
:   13-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3916


Organisme emissor
:   Jutjat de Primera Instància Número 7 de Paterna

Tipus de document
:   Edicte

Notificació de la sentència dictada en el judici verbal número 469/2015. [2016/3916]  
Judici verbal número 469/2015  
De: Francisco Collado Rodríguez.  
Procuradora: M.ª Ángeles Esteban Álvarez.  
Contra: Jorge Luis Cuenca Alvarado.  
Olga Sendra Vergaz, lletrada de l'Administració de Justícia del Jutjat de Primera Instància i Instrucció número 7 de Paterna, faig saber que en este jutjat se segueixen actuacions de judici verbal número 469/2015, instades per Francisco Collado Rodríguez contra el demandat Jorge Luis Cuenca Alvarado. En aquestes actuacions s'ha dictat reso1ució en el dia d'avui, per la qual s'ha ordenat notificar la sentència, dictada amb data 24 de febrer de 2016, a l'esmentat demandat que es troba en parador desconegut, la qual diu així:  
  
«Jutjat de Primera Instància i Instrucció número 7 de Paterna  
Procediment: judici verbal número 469/2015.  
Sentència número 58/2016  
Paterna, 24 de febrer de 2016  
M.ª Teresa Vicedo Segura, magistrada del Jutjat de Primera Instància i Instrucció número 7 de Paterna i partit, he vist aquestes actuacions de judici verbal, seguides a instàncies de la procuradora M.ª Ángeles Esteban Álvarez, en nom i representació de Francisco Collado Rodríguez, amb l'assistència lletrada de Luis Roca Rivera, contra Jorge Luis Cuenca Alvarado, en exercici d'acció de reclamació d'una quantitat i condemna de fer.  
Dispositiva  
Estime la demanda interposada per la procuradora M.ª Ángeles Esteban Álvarez, en nom i representació de Francisco Collado Rodríguez, amb l'assistència lletrada de Luis Roca Rivera, contra Jorge Luis Cuenca Alvarado, i condemne el senyor Cuenca Alvarado:  
1) A abonar a l'actor la quantitat de 92,35 euros en concepte de principal, més els interessos legals de l'esmentada quantitat des de la data de la interpel·lació judicial.  
2) A realitzar a l'habitatge de la seua propietat i a càrrec seu les actuacions i obres necessàries per a reparar de manera correcta les condicions d'impermeabilització del paviment de la seua galeria de la cuina a fi d'evitar les filtracions d'aigua a l'habitatge del demandant.  
3) A abonar les costes causades en el procediment.  
Es fa constar que aquesta sentència és ferma i que, en contra, no s'hi pot interposar recurs d'apel·lació.»  
  
I perquè valga de notificació de sentència de forma legal al demandat, Jorge Luis Cuenca Alvarado, expedisc aquest edicte.  
  
Paterna, 29 de febrer de 2016.- La lletrada de l'Administració de Justícia: Olga Sendra Vergaz.
Diari Oficial de la Generalitat Valenciana


Sumari del DOGV 7820, del 04-07-2016 (2016/5022)

Extracte de la Resolució de 7 de juny de 2016, del vicerector d'Internacionalització i Cooperació de la Universitat de València, per la qual es convoquen tres beques de cursos d'alemany per a estudiants i estudiantes, per a 2016.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5022


Data del document
:   07-06-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 7 de juny de 2016, del vicerector d'Internacionalització i Cooperació de la Universitat de València, per la qual es convoquen tres beques de cursos d'alemany per a estudiants i estudiantes, per a 2016. [2016/5022]  
BDNS (identif.): 310562.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria. Podeu consultar-ne el text complet en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Eestudiants i estudiantes de la Universitat de València matriculats en estudis de Grau en Llengües Modernes, en la Universitat de València i que acrediten un nivell d'idioma B2 en alemany.  
  
Segon. Objecte  
Seguiment d'un curs d'alemany en la universitat Johannes Gutenberg-Universität Mainz durant el mes d'agost de 2016.  
  
Tercer. Bases reguladores  
Les bases reguladores consten com a annex I de la convocatòria i es publiquen en la pàgina web del Servei de Relacións Internacionals i Cooperació de la Universitat de València  
http://www.uv.es/uvweb/universitat/ca/relacions-internacionals/relacions-internacionals/altres-beques-programes/altres-beques-uv-1285869224617.html  
  
Quart. Import de la beca  
Despeses de viatge (una anada i una tornada) en avió a càrrec de la Universitat de València així com l'allotjament, despeses del curs i un bitllet per al transport públic a càrrec de la universitat Johannes Gutenberg-Universität Mainz. El crèdit total assignat és de 7.700 euros per a un total de tres beques.  
  
Cinqué. Termini de presentació de sol·licituds  
Deu dies hàbils comptats des de la publicació de la convocatòria o del seu extracte en el Diari Oficial de la Comunitat Valenciana.  
  
València, 7 de juny de 2016.- El vicerector d'Internacionalització i Cooperació: Guillermo Palao Moreno.
Diari Oficial de la Generalitat Valenciana


Sumari del DOGV 7935, del 13-12-2016 (2016/9009)

Notificació de la sentència dictada en el procediment ordinari número 2032/2012.
--------------------------------------------------------------------------------

### Dades del document

Número de DOGV
:   7935

Data del DOGV
:   13-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9009


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment ordinari número 2032/2012. [2016/9009]  
Enrique Vallés Llorens, lletrat de l'Administració de justícia del Jutjat de Primera Instància número 1, de Gandia, faig saber que en aquest jutjat es tramita ordinari número 2032/2012, seguit a instàncies de Sofinloc Instituçaco Financiera de Crédito, SA, contra Calderón Ston Company, SL., Francisco Calderón Cuadrado i Isabel Ramírez Cadenas en què es va declarar la rebel·lia de tots els demandats i s'ha dictat la Sentència número 35/2015, de 19 de febrer de 2015, que té la dispositiva que, literalment, és com segueix:  
  
«Dispositiva  
Estime la demanda interposada pel procurador Joaquín Villaescusa, en nom i representació de Sofinloc Instituçao Financiera de Crédito, SA, sucursal a Espanya, i condemne els demandats, Calderón Ston Company, SL, Francisco Calderón Cuadrado i Isabel Ramírez Cadenas, a pagar a l'entitat demandant la quantitat de díhuit mil huitanta-sis euros amb huitanta-un cèntims (18.086,81 ?), més els interessos moratoris pactats des del tancament del compte.  
  
Tot això condemnant la demandada a pagar les costes processals.  
  
Contra la sentència es pot interposar un recurs d'apel·lació dins del termini de 20 dies des que es publique, i s'han d'exposar els pronunciaments impugnats i les al·legacions en què es fonamenta, i constituir el dipòsit legal de 50 euros.»  
I perquè valga de notificació de la rebel·lia i sentència a Calderón Ston Company, SL, Francisco Calderón Cuadrado i Isabel Ramírez Cadenas, en parador ignorat, expedisc aquest edicte.  
  
Gandia, 4 de novembre de 2016.- El lletrat de l'Administració de justícia: Enrique Vallés Llorens.